Predkladacia správa

V súvislosti s plnením uznesenia vlády Slovenskej republiky č. 298 zo dňa 4.4.2001 k analýze napĺňania bodov uznesenia vlády Slovenskej republiky č. 694/2000 k auditu súladu činností a financovania ústredných orgánov štátnej správy a organizácií v ich pôsobnosti, bodu B.2. uznesenia vlády Slovenskej republiky č. 1067/2000 a návrhu ďalšieho postupu boli v časti C predmetného uznesenia uložené úlohy, ktoré sa týkajú zabezpečenia transformácie rozpočtových a príspevkových organizácií na neziskové organizácie poskytujúce všeobecne prospešné služby.
Na základe návrhov Ministerstva zdravotníctva SR v záujme kontinuálneho priebehu transformácie zdravotníckych zariadení, vláda Slovenskej republiky uznesením č. 950 z 21. augusta 2002 rozhodla o zaradení Nemocnice s poliklinikou Kráľovský Chlmec do zoznamu organizácií určených na zmenu vlastníckych vzťahov podľa zákona č. 13/2002 Z.z. v znení zákona č. 457/2002 Z.z. o podmienkach premeny niektorých rozpočtových a príspevkových organizácií na neziskové organizácie poskytujúce všeobecne prospešné služby. Po vydaní rozhodnutia o transformácií Nemocnice s poliklinikou Kráľovský Chlmec, Ministerstvo zdravotníctva SR zabezpečí transformáciu tohto zdravotníckeho zariadenia na neziskovú organizáciu.
Schválenie materiálu nebude mať dopad na zamestnanosť (predkladá sa úbytok zamestnancov na základe postupného odchodu do dôchodku), ako ani finančný a environmentálny vplyv.